Таню Киряков
Таню Киряков е български спортист стрелец с пистолет. Единствения спечелил олимпийски златни медали в 50-метровата стрелба с малокалибрен пистолет и в 10-метровата стрелба с пневматичен пистолет.

Биография 
Роден е на 2 март 1963 г. в град Русе. Живее близо до р. Дунав, на не повече от 500-600 м. В Средно спортно училище „майор Атанас Узунов“ играе футбол. Започва с баща си да се занимава със стрелба в 8 клас (1977). Запалва се покрай баща си Христо Киряков. Един ден той му задава въпроса: „Искаш ли да дойдеш да гръмнеш?“. Отива с него на стрелбището в квартал „Кулата“. Там му дават една пушка и това е първият му изстрел.

Завършва Механотехникум „Юрий Гагарин“ с една тетрадка. Любимият му предмет е чертането и има висока оценка. Харесва също историята и литературата. Специалността му е студена обработка на металите.

Първото му състезание е на турнир в Силистра, стреля 295 т. на въздушен пистолет. Първият му международен успех е през 1984 г. на европейското в Братислава, където се класира на четвърто място. Най-много лични и републикански рекорди има в студентските си години.

За финала на летните олимпийски игри в Сеул през 1988 г. се класира с 585 т. Постига 9,9 т. и печели златен медал.

Участва на летните олимпийски игри в Барселона през 1992 г.. Класира се за финал с много висок резултат. Но пистолетът му е дефектен, с преместен мерник и така му се изплъзва медала.

На летните олимпийски игри в Аталанта през 1996 г. заема трето място.

Златен медал печели на летните олимпийски игри в Сидни през 2000 г. в дисциплина пистолет на 50 м.

На летните олимпийски игри в Атина през 2004 г. е четвърти в стрелбата с въздушен пистолет и седми с малокалибрен пистолет на 50 м.

На летните олимпийски игри в Пекин през 2008 г. само една точка раздели 45-годишния българин от финала в дисциплината 10 метра.

Таню Киряков е депутат в XLII народно събрание от БСП.

Отличия 
 Европейски шампион на 50 метра пистолет в Талин (1998)
 Европейски шампион на 50 метра пистолет в Москва (2006)
 Европейски шампион на 50 метра пистолет в Гранада (2007)

Награди 
 Спортист №2 на България за 2000 г.
 В Топ-10 при определяне на най-добър спортист на България за 1988 г.

Български стрелци
Български олимпийски шампиони
Български олимпийски медалисти
Спортисти на летните олимпийски игри 1988
Спортисти на летните олимпийски игри 2000
Спортисти на летните олимпийски игри 1992
Почетни граждани на София
Родени в Русе